OpenLLM-France/wikimedia huggingface dataset:
# Franz Gerger

Franz o Ferenc Gerger (Felsőrönök, Rönök, Vas, 4 de setembre de 1867 - Graz, 27 de març de 1937) va ser un ciclista austrohongarès, d'origen hongarès. Es va especialitzar en el ciclisme en pista, concretament en el mig fons, on va guanyar una medalla medalla de bronze al Campionat del món de 1896 per darrere dels britànics Arthur Adalbert Chase i Jack William Stocks.

## Palmarès

* 1897
** Campió d'Europa de mig fons

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Allipebre

L'allipebre és una tècnica culinaria pròpia del sud de l'Horta de València i el nord de la Ribera Alta i la Ribera Baixa, comarques que voregen l'Albufera de València. Es fa servir per a preparar sucosos mulladors amb l'anguila pròpia de l'Albufera o altres peixos. Consistix a sofregir alls, pebrets coents, pinyons i pebre roig, en aquest ordre), afegint aigua abans que no es creme, per acabar afegint el peix que es vol afegir -normalment anguila- i les creïlles trencades, tot en cru, amb la sal, l'aigua i un poquet de farina o pa fregit, tot en una paella o una cassoleta baixa, deixant bullir uns 20 o 25 minuts a foc lent.
Una varietat de l'allipebre és l'espardenyà (espardenyada), originària de les mateixes comarques al voltant de l'Albufera de València, amb pollastre -o ànec- i conill, que es fregixen abans per després continuar amb la recepta de l'allipebre.
L'allipebre d'anguiles és el més conegut, però se'n pot fer també de llissa, rap, salmó o altres peixos.

## Referències

* ↑ DIEC

## Enllaços externs

* J. Martí Dominguez "Els Nostres Menjars"
Gastronomia dels territoris catalanoparlants :
Companatges i condiments :
# Frontera entre el Kirguizstan i el Tadjikistan

La frontera entre el Tadjikistan i el Kirguizstan és la frontera de 984 kilòmetres en sentit est-oest que separa el sud del Kirguizstan (províncies de Batkén i Oix) del nord del Tadjikistan (província de Sughd, districte de Subordinació Republicana i Gorno-Badakhxan). Fou establerta com a frontera internacional amb la dissolució de la Unió Soviètica el 1991. El seu traçat és força irregular i inclou el doble enclavament kirguís de Vorukh a territori tadjik i oficialment encara no està definida sobretot pel que fa a la delimitació de la vall de Ferganà. Segons les autoritats kirguises, el 2015 es van produir 10 incidents a la frontera i el 2016 se'n van produir 11.

## Traçat

Comença al trifini entre el Kirguizstan, el Tadjikistan i l'Uzbekistan, segueix a l'extrem oriental fins a la província de Sughd, la més septentrional del país, formant un sortint. Des d'aquest punt segueix gairebé al llarg del paral·lel 40° nord cap a l'oest per uns 200 kns fins a la ciutat de Khunjanj (Tadjikistan). D'ací va cap al sud uns 50 kilòmetres i després gira cap a l'est, seguint sinuosament fins al trifini amb la Xina, a la regió autònoma del Xinjiang.

## Incidents fronterers
### 2020

El 8 de maig, el 24 de maig, el 27 de maig hi va haver incidents destacables. El 27 de maig un ciutadà kirguís va disparar contra una ciutadana tadjika, que va resultar greument ferida.

### 2021
## Referències

* ↑ «Kirguizstan». The World Factbook. Central Intelligence Agency.
* ↑ Divided we fall … or rise? Tajikistan–Kyrgyzstan border dilemma Arxivat 2018-05-20 a Wayback Machine., Anna Matveeva
* ↑ The thin red line between Kyrgyzstan and Tajikistan Arxivat 2018-05-20 a Wayback Machine., KATARZYNA KACZMARSKA, opendemocracy.net, 14 d'agost de 2014
* ↑ Troublous borders of Kyrgyzstan. What has changed in 2017?
* ↑ Putz, Catherine. «Another Incident on the Kyrgyzstan-Tajikistan Border» (en anglès americà). [Consulta: 30 abril 2021].
* ↑ «На таджикско-кыргызской границе снова стреляют | Новости Таджикистана ASIA-Plus». [Consulta: 30 abril 2021].
# Frontera entre el Perú i Bolívia

La frontera entre el Perú i Bolívia és la frontera internacional que separa els departaments de Bolívia de La Paz i Pando de les regions del Perú de Puno i Madre de Dios, enmig de la serralada dels Andes. Travessa el llac Titicaca. Té un punt comú amb les fronteres entre Bolívia i Xile i entre el Perú i Xile, al nord-est de la província de Parinacota. Comença al trifini amb Brasil, al municipi d'Assis Brasil (estat d'Acre), i acaba al trifini amb Xile, en un pont al Cerro Pique.

## Història

La guerra del Pacífic que va acabar en 1884, modificaren el curs de la frontera: Bolívia va perdre el seu únic accés al mar a favor de Xile. Finalment, el president peruà Augusto B. Leguía (1908-1912 i 1919-1930), va afrontar obertament la solució dels problemes limítrofs amb els cinc països veïns del Perú, solució irresponsablement prorrogada o desatesa pels seus antecessors.

## Referències

* ↑ «Perú». The World Factbook. Central Intelligence Agency.
* ↑ « GUERRE DU PACIFIQUE (1879-1884) », llegir online Arxivat 2018-10-05 a Wayback Machine. a voyage-au-chili.com

## Enllaços externs

* Frontera entre Perú y Bolivia, a historiaperuana.pe
* Bolivia y Perú estrenarán un centro de atención en la frontera para agilizar el paso, Agència Efe, 18 d'abril de 2018
* Fallo de La Haya: Bolivia Mar, la playa que Perú le cedió a Bolivia y que lleva 26 años en abandono, BBC, 1 d'octubre de 2018
# Ames (Texas)

Ames és una població dels Estats Units a l'estat de Texas. Segons el cens del 2000 tenia 1.079 habitants.

## Demografia

Segons el cens del 2000, Ames tenia 1.079 habitants, 407 habitatges, i 293 famílies. La densitat de població era de 131,4 habitants/km².
Dels 407 habitatges en un 31,2% hi vivien nens de menys de 18 anys, en un 42,3% hi vivien parelles casades, en un 24,8% dones solteres, i en un 27,8% no eren unitats familiars. En el 25,1% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,3% tenia menys de 18 anys, un 8,2% entre 18 i 24, un 25,3% entre 25 i 44, un 24,7% de 45 a 60 i un 13,5% 65 anys o més.
L'edat mediana era de 36 anys. Per cada 100 dones de 18 o més anys hi havia 83,4 homes.
La renda mediana per habitatge era de 23.421 $ i la renda mediana per família de 26.429 $. Els homes tenien una renda mediana de 28.833 $ mentre que les dones 21.250 $. La renda per capita de la població era de 12.491 $. Aproximadament el 28,6% de les famílies i el 31,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ames». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Ames». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Koihime Musō

Koihime Musō: Doki Otome Darake no Sangokushi Engi (恋姫†無双 ～ドキッ☆乙女だらけの三国志演義～) és una novel·la visual per a adults japonesa i un videojoc d'estratègia basada en la novel·la clàssica de la literatura xinesa del Romanç dels Tres Regnes. Fou desenvolupada per BaseSon, i treta a la venda per primera vegada el 26 de gener del 2007, pel PC amb dos DVD-ROMs, seguit d'una republicació l'11 d'abril del 2008, contenint un CD-ROM extra.

## Referències

* ↑ «Crunchyroll Adds Koihime†Musō Anime Today at 5 p.m. PDT (Updated)» (en anglès). [Consulta: 16 maig 2022].
* ↑ «恋姫†無双 ～ドキッ☆乙女だらけの三国志演義～ ErogameScape－エロゲー批評空間－», 01-09-2008. Arxivat de l'original el 2008-09-01. [Consulta: 16 maig 2022].

## Enllaços externs

* Lloc web oficial per la novel·la visual de PC Arxivat 2008-09-13 a Wayback Machine. (japonès)
* Lloc web oficial per la novel·la visual de PC (anglès)
# Koilkuntla

Koilkuntla, o també Koilakuntla, és un municipi del Districte de Kurnool a l'estat indi d'Andhra Pradesh. El municipi es localitza a: 15° 14′ 00″ N, 78° 19′ 00″ E﻿ / ﻿15.2334°N,78.3167°E﻿ / 15.2334; 78.3167. La seva altitud és de 252 metres sobre el nivell del mar i es troba a 85 km. al sur de la ciutat de Kurnool.
El nom del municipi el podem trobar escrit en l'alfabet llatí de dues maneres diferents: Koilkuntla o Koilakuntla, això es deu a problemes de transcripció lingüística entre els sons de la llengua original: el telugu, que té el seu propi alfabet, i l'anglès que és la llengua en què es van transcriure els sons originals.

## Referències

* ↑ «Mandal wise villages» (PDF). Revenue Department - AP Land. National Informatics Center. Arxivat de l'original el 9 de desembre 2014. [Consulta: 20 novembre 2014].
* ↑ «Koilkuntla, India Page». Fallingrain.com. [Consulta: 24 novembre 2016].
# Kurzamra

Kurzamra és un gènere monotípic d'angiospermes. La seua única espècie és Kurzamra pulchella, la qual és un endemisme andí. És originària de Xile i Argentina, on és coneguda com a "poleo de cordillera". S'empra com a planta medicinal.
És una herba perenne postrada, ramosa, molt fragant i que forma gespes. Les fulles són nombroses oblongues, sèssils, obtuses, angostes cap a la base i de 3-5 mm de longitud, mentre que les de la base són esquamiformes. Les flors estan disposades a les axil·les de les fulles apicals, marcadament pedunculades. Presenta un calze gamosèpal acampanat-tubulós, amb 5 dents llargament pubescents amb l'àpex mucronat. La corol·la és rosada de 8 mm de longitud, bilabiada, on el llavi posterior dret una mica escotat, mentre que l'anterior té 3 divisions quasi iguals. L'androceu està format per 4 estams didínams, inserits a la gola del tub corol·lar. L'estigma té dues divisions desiguals. El fruit és una núcula ovoide i llisa.
Creix sobre sòls humits (sòls solts o roques fosques molt meteoritzades) al voltant de les veges dels Andes sobre els 3500 m. Floreix a l'estiu. El seu hàbitat és alterat pel trepig dels animals i per la construcció de camins. Es sol trobar associada a Festuca weberbauerii.

## Sinonímia

* Soliera pulchella Clos in C.Gay, Fl. Chil. 4: 489 (1849).
* Micromeria pulchella (Clos) Wedd., Chlor. Andina 2: 151 (1860).

## Referències

* 1 2 3 «Kurzamra». Royal Botanic Gardens, Kew: World Checklist of Selected Plant Families. [Consulta: 5 abril 2010].

## Enllaços externs

* http://www.biouls.cl/lrojo/lrojo03/public_html/libro/05.pdf (castellà)
# Kurz

Kurz és el nom dels següents personatges:
* Robert Kurz (Nuremberg, 1943 - 2012), filòsof, escriptor i periodista alemany
* Sebastian Kurz (Viena, 1986), polític austríac i canceller federal d'Àustria des del 2017
* Selma Kurz (Bielsko-Biała, 1874 - Viena, 1933), soprano austríaca
* Toni Kurz (1913-36), alpinista alemany actiu en la dècada de 1930
* Vilém Kurz (Havlíčkův Brod, 1872 - Praga, 1945), pianista i pedagog de música txec
* Wilhelm Sulpiz Kurz (1834-78), botànic alemany i director dels jardins botànics de Bogor, Java occidental i de Kolkata
# Crema aranesa

La crema aranesa són unes postres típiques de la Vall d'Aran que consisteixen en un plat de crema perfumada amb vainilla i a la qual es posen per damunt les clares batudes i ensucrades. La base de crema és "idèntica" a la crema catalana, amb l'única diferència que la catalana tradicionalment sol aromatitzar-se amb canyella i escorces de cítrics.
A més de la vainilla, la idea d'aprofitar les clares d'aquesta manera és d'influència francesa, on existeixen unes postres semblants, l'illa flotant. L'illa flotant, però, es diferencia de la crema aranesa en el fet que se serveix en un bol i que la crema de l'interior és molt més líquida, més a prop d'una crema anglesa, a més que de vegades està feta amb algun ou sencer, a part dels rovells. En la crema aranesa, que en qualsevol cas no es crema, les clares muntades pel damunt no són obligatòries.

## Enllaços externs

* Foto sense clares Arxivat 2010-12-17 a Wayback Machine.
* Recepta de l'Escola de cuina Terra d'Escudella Arxivat 2009-09-23 a Wayback Machine.

## Referències

* ↑ Jaume Fàbrega i Colom. «La auténtica crema catalana» (en castellà). Gastronomia catalana, 28-07-2009. [Consulta: 19 febrer 2024].
# Crema bavaresa

La crema bavaresa, crème bavaroise, o simplement la bavaroise (del francès "bavaresa") és unes darreria freda de pastisseria que sol portar gelatina, crema anglesa i crema batuda.
És una invenció suïssa d'acord amb els francesos, però va ser inclòs en el repertori de Marie-Antoine Carème, per la qual cosa és algunes vegades atribuït a ell. Se li va donar el nom al començament del segle XIX per Baviera o el més probable en la història de l'alta cuina, que hagi estat per un distingit visitant bavarès, com un Wittelsbach.

## Classes

Generalment les bavareses solen fer-se amb fruites tropicals com el mango o la pinya, però també poden fer-se amb altres fruites:
* Bavaresa de maduixes : sol fer-se amb la gelatina infusionada en suc de maduixes i es presenta coronada amb maduixards.
* Bavaresa de llimona : s'afegeix gelatina a la ratlladura de llimona i s'hi posa un concentrat de llimona amb sucre.
* Bavaresa de gerds: es posen les baies a la fi del plat, i pot ser napada.
# Kislionka

Kislionka (en rus: Кислёнка) és un poble de l'óblast de Nijni Nóvgorod, a Rússia, segons el cens del 2010 tenia 184 habitants, pertany al municipi de Tenekàievo.

## Referències

* ↑ «Населённые пункты Гагинского района».
# Fernando Roldán

Fernando Roldán (Xile, 15 d'octubre de 1921 - 23 de juny de 2019) va ser un futbolista xilè.

## Selecció de Xile

Va formar part de l'equip xilè a la Copa del Món de 1950. Fou jugador del Club Deportivo Universidad Católica.

## Referències

* ↑ Fernando Roldán Fitxa i estadístiques a la FIFA
* ↑ 1950 FIFA World Cup Brazil Arxivat 25-10-2011 a Wayback Machine.
# Torre Nova Diagonal

La Torre Nova Diagonal és un gratacel residencial a Barcelona, Catalunya, Espanya de 22 plantes. Va ser construït entre 2003 a 2007 i mesura una altura de 86 metres. Està situat al número 83 de l'Avinguda Diagonal. Va ser projectat pels arquitectes Adolf Martínez i Matamala i Josep Lluís Sisternas i Surís (MSA+A) per a la societat promotora Vallehermoso.

## Vegeu també

* Llista de gratacels del Barcelonès
# Vulsor bidens

Vulsor bidens és una espècie d'aranyes araneomorfes de la família dels viridàsids (Viridasiidae). Fou descrit per primera vegada per Eugène Simon el 1889. És endèmica de Mayotte, a les Comores. La femella holotip fa 21 mm.

## Referències

* 1 2 3 Simon, E. «Etudes arachnologiques. 21e Mémoire. XXXI. Descriptions d'espèces et the genres nouveaux de Madagascar et de Mayotte». Annales de la Société Entomologique de France, 8, 6, 1889, pàg. 233.
* ↑ (anglès) World Spider Catalog: Vulsor bidens Simon, 1889 en la família Viridasiidae +base de dades. Accés el 23 de gener de 2019.
# Rafael Colom i Masferrer

Rafael Colom i Masferrrer (Calonge, Baix Empordà, 1931) fou músic instrumentista català de tenora i violí.

## Biografia

Rafael Colom va néixer el 9 de març del 1931 a Calonge. Els seus pares eren Josep Colom i Molla i Marina Masferrer i Vilar, tots dos de Calonge. El seu pare, que era músic professional, no volia que el seu fill continués la saga musical, sinó que es dediqués a estudiar per a enginyer. Però el seu pare va morir ofegat a Torre Valentina quan ell tenia només cinc anys. I el seu avi patern, Rafael Colom i Ametller, que feia classes de solfeig entre la mainada, el va incorporar al grup. I va estudiar solfeig. Després va anar amb els mestres Josep Gumà i Martí (violí), Miquel Faig i Solanes (tenora) i Ricard Viladesau i Caner (tenora i violí).
Però Rafael Colom volia ser fuster. I va compaginar aquesta feina amb la música. A més, va arribar a tocar amb diverses agrupacions musicals calongins, com la Tropical, Constelación i la principal de Calonge, refundada el 1951. Però l'any 1952 va entrar a la Principal de Llagostera, amb en Juli Esteve i Homs. Però també s'hi va estar un any. I va dedicar-se plenament a la fusteria. El 9 de desembre del 1962 es va casar a Palafrugell amb Maria Teresa Pérez Vert.

## Referències

* ↑ [Llibre de naixements de l'arxiu parroquial de Sant Martí de Calonge]
* 1 2 3 4 5 6 Albert Vilar Massó, "Calonge, terra de músics". Girona. 2009. pp 42
# Kurt Ahrens Jr.

Kurt Ahrens Jr. va ser un pilot de curses automobilístiques alemany que va arribar a disputar curses de Fórmula 1.
Va néixer el 19 d'abril del 1940 a Braunschweig, Alemanya.

## A la F1

Kurt Ahrens Jr. va debutar a la setena cursa de la temporada 1967 (la divuitena temporada de la història) del campionat del món de la Fórmula 1, disputant el 6 d'agost del 1967 el GP d'Alemanya al circuit de Nürburgring.
Va participar en un total de tres curses puntuables pel campionat de la F1, disputades en tres temporades consecutives (1967-1969) aconseguint una setena posició com a millor classificació en una cursa i no aconseguint cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1967 | Ron Harris Racing Team | Protos (F2) | Cosworth | SUD | MON | HOL | BEL | FRA | GBR | ALE Ret | CAN | ITA | USA | MEX | | - | 0 |
| 1968 | Caltex Racing Team | Brabham | Repco | SUD | ESP | MON | HOL | BEL | FRA | GBR | ALE 12 | ITA | CAN | USA | MEX | - | 0 |
| 1969 | Ahrens Racing Team | Brabham (F2) | Cosworth | SUD | ESP | MON | HOL | FRA | GBR | ALE 7 | CAN | ITA | USA | MEX | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 3 | 0 | 0 | 0 | 0 | 0 |
# Kisli Kliutx

Kisli Kliutx (en rus: Кислый Ключ) és un poble de l'óblast de l'Amur, a Rússia, que el 2018 tenia 24 habitants, pertany al districte de Magdagatxi.

## Referències

* ↑ «Регионы и города России».
# Copa de les Nacions de bàsquet masculí

La Copa de les Nacions de bàsquet masculí és una competició de seleccions en format quadrangular coorganitzada per les federacions catalana, basca i gallega de bàsquet.

## Historial de campions

* 2008: País Basc
* 2009: País Basc
* 2010: Catalunya

## Edicions disputades
### I Copa de les Nacions 2008

| I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) | I Copa de les Nacions · Girona - 2008 · (6 i 7 de juny) |
| Semifinals | Semifinals | Final | Final |
| Galícia | 70 |
| Portugal | 62 |
| | | Galícia | 72 |
| | | País Basc | 80 |
| | | Tercer lloc | Tercer lloc |
| Catalunya | 79 | Catalunya | 93 |
| País Basc | 81 | | Portugal | 63 |

### II Copa de les Nacions 2009

| II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) | II Copa de les Nacions · Bilbao - 2009 · (26 i 27 de juny) |
| Semifinals | Semifinals | Final | Final |
| Catalunya | 68 |
| Canadà | 69 |
| | | Canadà | 68 |
| | | País Basc | 75 |
| | | Tercer lloc | Tercer lloc |
| País Basc | 84 | Catalunya | 93 |
| Galícia | 80 | | Galícia | 72 |

### III Copa de les Nacions 2010

| III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) | III Copa de les Nacions · Lugo - 2010 · (2 i 3 de juliol) |
| Semifinals | Semifinals | Final | Final |
| País Basc | 72 |
| Catalunya | 76 |
| | | Catalunya | 78 |
| | | Lituània | 67 |
| | | Tercer lloc | Tercer lloc |
| Galícia | 71 | Galícia | 71 |
| Lituània | 76 | | País Basc | 79 |

## Referències

* ↑ «Presentació».
* ↑ «Semifinal Catalunya-Canadà».
* ↑ «Catalunya finalitza en tercer lloc».
* ↑ «Catalunya, campiona de la III Copa de les Nacions masculina».

## Vegeu també

* Copa de les Nacions de bàsquet femení
# Country Dance

Country Dance (també coneguda com a Brotherly Love) és una pel·lícula estatunidenco-britànica basada en el llibre Household Ghosts dirigida per John Lee-Thompson el 1970.

## Argument

Hilary (Susannah York) i el seu germà Pink (Peter O'Toole) són membres de l'alta societat anglesa i viuen a la mansió dels seus pares, ja morts. Des de petits han tingut una relació molt estreta però, ara que són adults, Pink depèn cada vegada més de la seva germana. D'altra banda, Douglas (Michael Craig), l'exmarit d'Hilary, segueix en relació amb la seva dona, de manera que Hilary es troba al mig d'un triangle molt especial.

## Repartiment

* Peter O'Toole
* Susannah York
* Michael Craig
* Harry Andrews
* Cyril Cusack
* Robert Urquhart

## Referències

* ↑ «country dance». The New York Times.
# La Balma (Matadepera)

La Balma és una obra de Matadepera (Vallès Occidental) protegida com a Bé Cultural d'Interès Local.

## Descripció

S'ha considerat ambient els fronts edificats de cases unifamiliars que conserven encara els trets arquitectònics essencials de la primera implantació urbana, l'habitatge rural bastit arran del camí.
Les cases estan arrenglerades al carrer i comparteixen parets mitgeres. Tenen una amplada d'un o dos cossos (uns 4 o 5 m cada un), i dues plantes d'alçada, connectades per una escala situada a la meitat de la profunditat de la casa. La façana es caracteritza per una entrada espaiosa, necessària per les tasques agrícoles i unes finestres petites tant la dels baixos com la de la planta pis. A la part del darrere dins la mateixa parcel·la hi havia l'hort. A l'interior de la casa s'hi poden trobar instal·lacions relacionades amb les tasques agrícoles (cups, forn de pa). Com elements constructiu hi trobem la volta de maó pla. En aquesta casa hi podem veure encara elements mobles, restes de maquinària i estructures que corresponien a l'antic ferrer.

## Història

Aquest edifici va ser un dels primers establiments urbans de Matadepera, situant-se al camí ral que anava de Barcelona a Manresa durant el període 1768-1850. L'any 1769 en Narcís Gorina estableix a Francesc Ventayol, també a peu del camí Ral, en un tros de terra on hi construeix l'hostal de Marieta. S'inaugura l'any 1772. Tenia la concessió reial de tabacs, i altres productes. El 1784 construeix les cavallerisses i el pou en els terrenys del davant. Els edificis que formaven l'antic hostal de la Marieta, sembla que no presenten grans modificacions exteriors, tal com podem veure encara en el tram central del carrer Sant Joan.

## Referències

* 1 2 3 «La Balma». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2021].